
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 29.05.2007

Nr.  Pl-x 367
	


RAPORT

              asupra propunerii legislative pentru modificarea Legii 61/1991 privind sancţionarea faptelor de încălcare a unor norme de convieţuire socială, a ordinii şi liniştii publice

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea Legii 61/1991 privind sancţionarea faptelor de încălcare a unor norme de convieţuire socială, a ordinii şi liniştii publice, trimisă cu adresa  Pl-x 367 din 7 mai 2007, înregistrată sub       nr. 31/573 din 8 mai 2007.    
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 2 mai 2007.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 1593 din 27 noiembrie 2006.

Comisia pentru apărare, ordine publică şi siguranţă naţională, conform avizului nr. 32/355 din   14 mai 2007, a avizat negativ propunerea legislativă. 
Comisia pentru administraţie publică, amenajarea teritoriului şi echilibru ecologic a avizat negativ  iniţiativa legislativă, conform avizului nr. 26/1645 din 16 mai 2007.
Guvernul, prin punctul său de vedere transmis cu adresa nr. 17 din 4 ianuarie 2007, nu susţine adoptarea acestei iniţiative legislative. 



Propunerea legislativă supusă dezbaterii are ca obiect de reglementare modificarea Legii nr. 61/1991 privind sancţionarea faptelor de încălcare a normelor de convieţuire socială, a ordinii şi liniştii publice, republicată, şi vizează, în principal:

· majorarea cuantumului amenzilor stabilite pentru sancţionarea faptelor care constituie contravenţii;

· modificarea conţinutului faptei contravenţionale prevăzute la art. 2 pct. 29, în sensul eliminării intervalului orar „ 22,00 – 8,00”,  în care trebuie păstrată liniştea.    

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 29 mai 2007. La lucrările Comisiei a participat, în calitate de iniţiator, domnul senator Marius Marinescu.

Din numărul total de 27 membri ai Comisiei juridice, de disciplină şi imunităţi au participat 16 deputaţi.

În urma examinării iniţiativei legislative, a amendamentelor formulate în cursul dezbaterilor, precum şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, propunerea legislativă pentru modificarea Legii 61/1991 privind sancţionarea faptelor de încălcare a unor norme de convieţuire socială, a ordinii şi liniştii publice.
În raport cu obiectul şi conţinutul său, ce vizează modificarea unei legi organice, iniţiativa legislativă face parte din categoria legilor organice. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU

         Consilier,

Nicoleta Segărceanu
ANEXĂ

AMENDAMENTE ADMISE :
	Nr.

crt.
	Text în vigoare
	Text proiect de lege
	Text propus de Comisie 
(autorul amendamentului)
	Motivare

	1
	
	    Titlul legii: Lege pentru modificarea Legii nr. 61/1991 privind sancţionarea faptelor de încălcare a unor norme de convieţuire socială, a ordinii şi liniştii publice
	     Titlul legii: Lege privind modificarea Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice
Autor: Comisia juridică.

	Pentru respectarea normelor de tehnică legislativă.

	2
	
	
	      Articol unic - Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată în Monitorul Oficial al României, Partea I, nr. 387 din 18 august 2000, cu modificările şi completările ulterioare, se modifică după cum urmează :
Autor: Comisia juridică.

	Pentru respectarea normelor de tehnică legislativă. 

	3
	  29) tulburarea liniştii locatarilor între orele 22,00-8,00, prin producerea de zgomote, larmă sau prin folosirea oricărui aparat, obiect ori instrument muzical la intensitate mare în localurile sau în sediile persoanelor juridice situate în imobile cu destinaţia de locuinţe sau în imediata vecinătate a acestora; 
32) nerespectarea măsurii de suspendare, dispusă conform dispoziţiilor art. 3 alin. 2 şi 3.


	    Articolul 2, alineatul 29, se modifică şi va avea următorul cuprins:

     „tulburarea liniştii locatarilor, prin producerea de zgomote, larmă sau prin folosirea oricărui aparat, material explozibil,  obiect ori instrument inclusiv muzical la intensitate mare în localurile sau în sediile persoanelor juridice şi în locuinţele persoanelor fizice, din localităţi”. 

----------
	    1.  La articolul 2, punctele 29 şi 32 vor avea următorul cuprins:

   „ 29) tulburarea liniştii locatarilor între orele 13,00-17,00 şi 21,00-09,00, prin producerea de zgomote, larmă sau prin folosirea oricărui aparat, obiect ori instrument muzical la intensitate mare în localurile sau în sediile persoanelor juridice şi în locuinţele persoanelor fizice; 
32) nerespectarea măsurii de suspendare, dispusă conform dispoziţiilor art. 3 alin. 3 şi 4.
Autor: Comisia juridică.

	Se impune păstrarea liniştii şi respectarea orelor de odihnă, în localităţi, atât pentru persoanele care lucrează în timpul zilei cât şi pentru cele care lucrează în timpul nopţii (ture de noapte, gărzi în spitale etc.), dar şi pentru copii, persoane vârstnice cu afecţiuni medicale.

 Pentru respectarea normelor de tehnică legislativă. Prin modificarea art. 3, s-a dat textului o nouă formă, fiind necesară modificarea pct. 32), în sensul modificării trimiterilor 

	4
	 Art. 3. - Contravenţiile prevăzute la art. 2 se sancţionează după cum urmează: 
    a) cu amendă de la 1.000.000 lei la 5.000.000 lei, cele prevăzute la pct. 3), 4), 13), 16), 19), 20), 24), 33), 36) şi 37); 

      b) cu amendă de la 2.000.000 lei la 10.000.000 lei, cele prevăzute la pct. 1), 14), 18), 26), 28) şi 30); 

       c) cu amendă de la 5.000.000 lei la 15.000.000 lei, cele prevăzute la pct. 2), 5)-7), 10)-12), 15), 17), 21), 22), 29), 31) şi 35); 

      d) cu amendă de la 20.000.000 lei la 30.000.000 lei, fapta prevăzută la pct. 32); 

      e) cu amendă de la 1.000.000 lei la 5.000.000 lei, faptele prevăzute la pct. 23) şi 25). 


	   Articolul 3, se modifică şi va avea următorul cuprins :

a) cu amendă de la 200 RON  la 1000 RON, cele prevăzute la pct. 3), 4), 13), 16), 19), 20), 24), 33), 36) şi 37); 

b) cu amendă de la 400 RON  la 2000 RON , cele prevăzute la pct. 1), 14), 18), 26), 28) şi 30) ; 
c) cu amendă de la 1000 RON  la 3000 RON, cele prevăzute la pct. 2), 5)-7), 10)-12), 15), 17), 21), 22), 29), 31) şi 35); 

d) cu amendă de la  4000 RON  la 6000 RON , fapta prevăzută la pct. 32); 
e) cu amendă de la 200 RON la 1000 RON , faptele prevăzute la pct. 23) şi 25). 
	     Articolul 3 va avea următorul cuprins :

   Art. 3. - Contravenţiile prevăzute la art.2 se sancţionează după cum urmează :

a) cu amendă de la 100 lei la 1000 lei, cele prevăzute la pct. 3), 4), 13), 16), 19), 20), 24), 33), 36) şi 37); 
b) cu amendă de la 200 lei la 2.000 lei, cele prevăzute la pct. 1), 14), 18), 26), 28) şi 30); 
c) cu amendă de la 500 lei la 3.000 lei, cele prevăzute la pct. 2), 5)-7), 10)-12), 15), 17), 21), 22), 29), 31) şi 35); 

d) cu amendă de la 2000 lei la 6.000 lei, fapta prevăzută la pct. 32); 

e) cu amendă de la 100 lei la 1.000 lei, faptele prevăzute la pct. 23) şi 25).

	       Pentru îndreptarea unei erori materiale, şi eliminarea „RON”  din cuprinsul articolelor, întrucât, potrivit Legii denominării, reglementarea nu se mai justifică.   

	
	      În cazurile în care faptele prevăzute la pct. 1), 2), 4) şi 26) ale art. 2 sunt săvârşite în incinta unei instituţii de învăţământ, a unei instituţii de sănătate ori destinate ocrotirii speciale a unor categorii de persoane defavorizate, sancţiunile aplicabile sunt amenzile de la 10.000.000 lei la 30.000.000 lei.
	      (11) În cazurile în care faptele prevăzute la pct. 1), 2), 4) şi 26) ale art. 2 sunt săvârşite în incinta unei instituţii de învăţământ, a unei instituţii de sănătate ori destinate ocrotirii speciale a unor categorii de persoane defavorizate, sancţiunile aplicabile sunt amenzile de la 2000 RON la 6000 RON. 


	        În cazurile în care faptele prevăzute la art. 2 pct. 1), 2), 4) şi 26) ale   sunt săvârşite în incinta unei instituţii de învăţământ, a unei instituţii de sănătate ori destinate ocrotirii speciale a unor categorii de persoane defavorizate, sancţiunile aplicabile sunt amenzile de la 1.000  lei la 6.000 lei. 

	

	
	     În cazul săvârşirii contravenţiilor prevăzute la art. 2 pct. 7) şi pct. 22) se dispune şi măsura suspendării activităţii localului public pe o perioadă cuprinsă între 10 şi 30 de zile. 


	      (2) În cazul săvârşirii contravenţiilor prevăzute la art. 2 pct. 7 şi pct. 22 se dispune şi măsura suspendării activităţii localului public pe o perioadă cuprinsă între 30 şi 90 de zile. 


	     În cazul săvârşirii contravenţiilor prevăzute la art. 2 pct. 7) şi pct. 22) se dispune şi măsura suspendării activităţii localului public pe o perioadă cuprinsă între 30 şi 90 de zile. 


	

	
	     În cazul repetării contravenţiilor prevăzute la art. 2 pct. 21), 23), 24) şi 29) se dispune, de asemenea, măsura suspendării activităţii localului public pe o perioadă cuprinsă între 10 şi 30 de zile. 


	          (3) În cazul repetării contravenţiilor prevăzute la art. 2 pct. 21), 23), 24) şi 29) se dispune, de asemenea, măsura suspendării activităţii localului public pe o perioadă cuprinsă între 30 şi 90 de zile. 


	    În cazul repetării contravenţiilor prevăzute la art. 2 pct. 21), 23), 24) şi 29) se dispune, de asemenea, măsura suspendării activităţii localului public pe o perioadă cuprinsă între 30 şi 90 de zile. 


	

	
	    În cazul săvârşirii contravenţiei prevăzute la art. 2 pct. 32) se dispune retragerea autorizaţiei de funcţionare a localului public.
	      (4) În cazul săvârşirii contravenţiei prevăzute la art. 2 pct. 32) se dispune retragerea autorizaţiei de funcţionare a localului public.

	     În cazul săvârşirii contravenţiei prevăzute la art. 2 pct. 32) se dispune retragerea autorizaţiei de funcţionare a localului public.

	

	
	     Suspendarea activităţii localului public ori retragerea autorizaţiei de funcţionare a acestuia se dispune de către organul care a eliberat autorizaţia, la propunerea organului constatator, căruia i se comunică în scris măsura luată, în termen de 5 zile de la data sesizării.
	      (5) Suspendarea activităţii localului public ori retragerea autorizaţiei de funcţionare a acestuia se dispune de către organul care a eliberat autorizaţia, la propunerea organului constatator, căruia i se comunică în scris măsura luată, în termen de 5 zile de la data sesizării. 

	    Suspendarea activităţii localului public ori retragerea autorizaţiei de funcţionare a acestuia se dispune de către organul care a eliberat autorizaţia, la propunerea organului constatator, căruia i se comunică în scris măsura luată, în termen de 5 zile de la data sesizării. 

	

	
	    În cazul contravenţiilor prevăzute la art. 2 pct. 35), 36) şi 37), sesizarea se poate face şi de către organele de ocrotire socială.
	     (6) În cazul contravenţiilor prevăzute la art. 2 pct. 35), 36) şi 37), sesizarea se poate face şi de către organele de ocrotire socială. 


	    În cazul contravenţiilor prevăzute la art. 2 pct. 35), 36) şi 37), sesizarea se poate face şi de către organele de ocrotire socială.” 


	

	
	    Sancţiunea amenzii poate fi aplicată şi persoanei juridice.

	      (7) Sancţiunea amenzii poate fi aplicată şi persoanei juridice.
	    Autor: Comisia juridică.

	

	5.
	Art. 18. - Dispoziţiile prezentei legi se întregesc cu prevederile Legii privind stabilirea şi sancţionarea contravenţiilor, cu excepţia dispoziţiilor privind plata a jumătate din minimul amenzii. 

	
	  Articolul 18 va avea următorul cuprins :
Art. 18. - Dispoziţiile prezentei legi se completează  cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări Legea nr. 180/2002,  cu modificările si completările ulterioare.
       Contravenientul poate achita, pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute de lege, agentul constatator făcând menţiune expresă despre această posibilitate în procesul–verbal. 

Autor: Comisia juridică.

	    S-a introdus posibilitatea achitării în 48 de ore a jumătate din minimul amenzilor pentru a  determina creşterea  gradului de încasare a acestora.

